De tre har siddet fængslet siden den 24. maj og har nu fået forlænget deres ophold indtil videre til den 13. august. Skuddramaet fandt sted i en lejlighed i Sæbygårdsparken den 22. maj. Den 35-årige mand, der boede i lejligheden er sigtet for at affyre mindst et skud med et oversavet haglgevær mod de to andre involverede. Manden blev selv ramt af hagl flere steder på kroppen i skududvekslingen. Han nægter sig skyldig i forsøg på manddrab, men har erkendt at have skudt i lovligt nødværge.

Opsummering:
Tre mænd, som i maj var involveret i en skudepisode i Sæby, fik mandag formiddag forlænget deres varetægtsfængsling med fire uger, det oplyser DR Nordjylland.